TAKUNI กางแผนเพิ่มกำลังผลิตไฟฟ้าเป็น 24 MW หลังซื้อโรงแรก 9.9 MW
TAKUNI กางแผนเพิ่มกำลังผลิตไฟฟ้าในมือเป็น 24 MW หลังจากได้เข้าซื้อหุ้น 45% ในโรงไฟฟ้าแห่งแรก มูลค่า 140 ล้านบาท ในเวลล์ โคราช กำลังผลิต 9.9 MW
26 ต.ค. 2558

นายประเสริฐ ตรีวีรานุวัฒน์ กรรมการผู้จัดการ บริษัท ทาคูนิ กรุ๊ป จำกัด (มหาชน) หรือ TAKUNI เปิดเผยว่า บริษัทมีแผนเพิ่มกำลังผลิตไฟฟ้าเป็นไม่ต่ำกว่า 24 MW หลังจากได้เข้าซื้อหุ้น 45% ในโรงไฟฟ้าแห่งแรก มูลค่า 140 ล้านบาท ในเวลล์ โคราช
โดยจะใช้บริษัทดังกล่าวเป็นฐานในการขยายกิจการผลิตไฟฟ้าพลังงานทดแทนในอนาคต ซึ่งขณะนี้อยู่ระหว่างศึกษาการเข้าซื้อหุ้นโรงไฟฟ้าแห่งอื่น ๆ ด้วย โดยจะพิจารณาจากเทคโนโลยีและวัตถุดิบที่ใช้ผลิตไฟฟ้าเป็นหลัก นอกจากนั้น บริษัทยังศึกษาไปถึงต้นทางการผลิตวัตถุดิบเพื่อป้อนให้กับโรงไฟฟ้าของบริษัทด้วย
อนึ่ง เวลล์ โคราช เป็นผู้ผลิตไฟฟ้าพลังงานทดแทนที่ใช้เปลือกไม้ และเศษไม้เป็นวัตถุดิบ มีกำลังการผลิต 9.9 เมกะวัตต์ ได้รับสัญญาสัมปทานขายไฟฟ้ากับการไฟฟ้าส่วนภูมิภาค(กฟภ.) จำนวน 8 เมกะวัตต์ เป็นเวลา 5 ปี ต่อสัญญาได้ครั้งละ 5 ปี โดยโรงไฟฟ้าดังกล่าวได้เริ่มผลิตเชิงพาณิชย์(COD) เมื่อเดือนก.ค.58 คาดว่าแต่ละเดือนจะทำรายได้ราว 20 ล้านบาท ซึ่งในปีหนึ่งๆ จะมีการหยุดเดินเครื่องเพื่อบำรุงรักษาราว 30 วัน
 
 